স্বপ্ন আমরা কেন দেখি তার ব্যাখ্যা দেয়া এইসব বিচিত্র মডেলের উপযোগীতা যাচাই করার সময় আমাদের কিছু কথা মাথায় রাখতে হবে। প্রথমত, এই মডেলগুলো যে একটি অপরটি থেকে স্বতন্ত্র এমন নয়। যেমন স্বপ্ন আবেগগুলোকে প্রক্রিয়াজাত করার সাথে সাথে স্মৃতি একীভবনের কাজও করতে পারে। দ্বিতীয়ত, স্বপ্ন বিশ্লেষণের বিভিন্ন ধাপ সম্পর্কে আমাদেরকে সচেতন থাকতে হবে। একটি ধাপে রয়েছে স্বপ্ন দেখার সময় মস্তিষ্কে চলতে থাকা বিভিন্ন প্রক্রিয়া। পরের ধাপে স্বপ্ন দেখার সময় যেসব অভিজ্ঞতার মধ্য দিয়ে আমরা যাই আর শেষ ধাপে আছে স্বপ্ন দেখার মধ্যে স্বেচ্ছাসেবকদেরকে জাগিয়ে দিয়ে তাদের কাছ থেকে তথ্য সংগ্রহ করার প্রক্রিয়া।